**סבסטיאֶן לבּ** (צרפתית: **Sébastien Loeb**, נולד ב-26 בפברואר 1974) הוא נהג מרוצי מכוניות צרפתי המשתתף באליפות העולם בראלי כנהגה של קבוצת יונדאי מוטורספורט ובאליפות האקסטרים אי. הוא זכה תשע פעמים ברציפות באליפות העולם משנת 2004 עד 2012, עבור קבוצת סיטרואן. הישגיו של לב הם הטובים ביותר בתחום מרוצי הראלי למכוניות מאז ומעולם. התחרה בעבר באליפות העולם למכוניות תיור ובאליפות העולם בראלי-קרוס.

קריירת מרוצים
-------------

### אליפות הראלי העולמית

סבסטיאן לב נולד בעיר הגנאו בחבל אלזס כבן יחיד לגי ואינגריד לואב (שנפטרו ב-2005 וב-2012 בהתאמה). הוא החל את דרכו בעולם הספורט כמתעמל, היה אלוף מקומי וסיים חמישי באליפות צרפת. בגיל 21 הוא החל להתעניין במרוצי מכוניות, ובגיל 24, מאוחר יחסית למתחרים בתחום, הוא החל להתחרות במרוצי ראלי. בשנת 2001 הוא הצטרף לעונה ראשונה באליפות העולם בראלי לצעירים (JWRC) והפך לאלוף עם חמישה ניצחונות מתוך שישה מרוצים בקטגוריה.

ב-2002 החל לֶבּ להתחרות באליפות העולם בראלי עם קבוצת סיטרואן שהייתה זו עונתה הראשונה בסדרה. לב נהג בסיטרואן קסארה WRC וכמעט זכה במרוץ הראשון במונטה קרלו, אך סיים לבסוף במקום השני עקב גרירת זמן עונשין בגלל גלגל שהוחלף במקום אסור. לב לא השתתף בכל מרוצי העונה, בהתאם להחלטת הקבוצה בעונת הבכורה שלה. הוא השיג את ניצחונו הראשון לקראת סוף העונה בראלי גרמניה וסיים את העונה במקום העשירי. ב-2003 התחרה לראשונה באופן מלא והשיג את הניצחון ששמט בעונה הקודמת במונטה קרלו. בסיום העונה הוא זכה בשבעה פודיומים ומתוכם בשלושה ניצחונות שדירגו אותו במקום השני הכללי אחרי פטר סולברג הנורווגי שזכה באליפות באותה שנה ביתרון נקודה על לב.

לב בסיטרואן C4 WRC בראלי קטלוניה, 2007
עונת 2004 נשלטה על ידי לב שזכה בשישה מרוצים וסיים שני בשישה מרוצים נוספים. פער הנקודות בינו לבין סולברג, השני, היה 36 נקודות כשמירב הנקודות שניתן לצבור במרוץ עמד על עשר. בעונה זו הוכיח לב הצטיינות לא רק במרוצי אספלט אלא גם בסוגי קרקע אחרים כגון עפר ושלג. בראלי שוודיה הוא הפך לנהג הלא סקנדינבי הראשון שזכה אי פעם במרוץ זה. בעונת 2005 המשיך לֶבּ בשליטתו. הוא זכה באליפות, בהשיגו מספר שיאים, ביניהם ההישג של שישה ניצחונות רצופים, ניצחונות בעשרה מרוצים בעונה אחת ואף היה לנהג הראשון שזכה אי פעם בכל הקטעים במרוץ ראלי בודד.

בעונת 2006 החליט קונצרן פיג'ו-סיטרואן להפסיק את השתתפות סיטרואן ופיג'ו באליפות הראלי, אך עם תכנון להשתתפות מחודשת של סיטרואן עם ה-C4 WRC ב-2007. לב נאלץ להשתתף בעונה זו כמתחרה פרטי עם תמיכה חלקית של סיטרואן והוא אף נעדר מיומו הראשון של מרוץ מונטה קרלו כדי להיחשב כמתחרה שחזר לאחר פרישה. הוא סיים מרוץ זה במקום השני אחרי מרקוס גרונהולם הפיני שהוביל את האליפות לאחר מרוצי העונה הראשונים. בראלי מקסיקו החל לב בסדרת ניצחונות שהחזירה אותו להוביל את האליפות בפער נקודות גדול. בראלי יפן זכה בניצחונו ה-27 והפך לנהג הראלי עם מספר הניצחונות הגדול ביותר. אף על פי שנפצע בתאונת אופניים סמוך לביתו בשווייץ ונעדר מארבעת מרוצי הראלי האחרונים של העונה, זכה לב לקבל את ההודעה על זכייתו באליפות 2006 בעודו נמצא במנוחה בביתו.

בעונת 2007 סבל לבּ מטעויות שהשאירו אותו רוב העונה בפיגור אחרי המוביל גרונהולם, אך לקראת מרוצי העונה האחרונים הוא זכה לסגור את הפער ואף להוביל. במרוץ בניו זילנד הוא סיים שני בפער של 0.3 שניות, שהיה הקטן ביותר בהיסטוריה של הראלי העולמי. בראלי יפן עמד לב לנצל פרישה של גרונהולם, אך לבסוף פרש גם הוא כתוצאה מטעות של הנווט. במרוץ העוקב באירלנד סבל גרונהולם מטעות נוספת כאשר פגע במעקה בטון, אך הפעם לב ניצל אותה כדי לנצח ולעבור להובלת האליפות מרוץ אחד לפני סיום העונה. מקום שלישי במרוץ האחרון הספיק ללב כדי לזכות בתואר האליפות הרביעי כאשר מיקו הירבונן הפיני ניצח וגרונהולם הגיע שני.

בעונת 2008 סבל לבּ מהתרסקויות בשניים ממרוצי תחילת העונה, אך רצף של חמישה ניצחונות ושיא של אחד עשר ניצחונות בכל העונה, הפכו אותו לנהג הראשון שזכה בחמישה תארים באליפות העולם בראלי. בעונה זו שוב זכתה סיטרואן באליפות היצרנים, לאחר שבשנתיים הקודמות זכתה פורד. יריבו הצמוד של לב בעונה זו היה מיקו הירבונן הפיני שסיים את העונה במקום השני. בעונת 2009 שוב היה הירבונן יריבו העיקרי של לב. לב איבד את המקום הראשון באליפות להירבונן באמצע העונה, לאחר מקום רביעי בסרדיניה, התרסקויות בראלי יוון ופולין ואי עמידה בתקנות טכניות באוסטרליה. בראלי קטלוניה הוא ניצח תוך קבלת סיוע מבן קבוצתו, סורדו, והוריד את הפער בינו לבין הירבונן לנקודה אחת. ניצחון בסיבוב האחרון של העונה בבריטניה, לאחר מאבק צמוד עם הירבונן, קבע את זכייתו של לב באליפות השישית.

עונת 2010 החלה בראלי שוודיה. לב הפסיד במרוץ זה להירבונן לאחר קרב צמוד בין השניים. בשלושת המרוצים הבאים ניצח לב ופתח פער בטבלת האליפות, אותו לא שמט עד לסיום העונה. פרט למרוץ ביפן, בו סיים חמישי, הוא סיים על הפודיום בכל 13 מרוצי העונה וניצח בשמונה מתוכם. שלושה מרוצים לסיום העונה, במרוץ בצרפת הוא הבטיח את זכייתו השביעית בתואר אלוף העולם, בעוד קטע המרוץ הסופי עבר בהגנאו, עיר הולדתו.

בעונת 2011 נהג לב בסיטרואן DS3 WRC והיה שותף למאבק צמוד עם בן קבוצתו, הצרפתי סבסטיאן אוז'ייה ומיקו הירבונן. השלושה חלקו ביניהם את מרבית הניצחונות ואף התחלקו בהובלת האליפות במהלך העונה. עד למרוץ באוסטרליה זכה לב בארבעה ניצחונות והוביל בפער של 25 נקודות באליפות, אך במרוץ זה הוא התרסק והצליח לחזור למקום העשירי בלבד כשלמזלו גם אוגייר נאלץ לפרוש. במרוץ הבא בצרפת הוא נאלץ לפרוש בגלל תקלה במנוע ועקב כך השתווה אליו הירבונן במניין הנקודות. במרוץ הבא זכה לב בניצחונו החמישי בעונה ובמרוץ האחרון הוא שוב נאלץ לפרוש עקב תאונה. פרישתם של מתחריו מסיבות דומות הבטיחו לו את האליפות השמינית.

בעונת 2012 זכה לב בפעם התשיעית ברציפות באליפות, כשהוא מוביל בהפרש ניכר על בן קבוצתו הירבונן. בתום העונה הודיע לב על פרישתו ממרוצי ראלי במשרה מלאה, אך על כוונתו להשתתף במספר מרוצים נבחרים בהמשך. בעונת 2013 הוא השתתף בארבעה מרוצים וניצח במונקו ובארגנטינה. בשנת 2015 השתתף שוב במרוץ הפתיחה של העונה במונקו, נלחם על הניצחון, אך התרסק וסיים לבסוף שמיני. אחרי שנתיים בהם לא התחרה שב בעונת 2018 והשתתף בשלושה מרוצים. בראלי ספרד השיג ניצחון מפתיע.

הניצחון בספרד הוביל את לב לחזור ולהתחרות באופן סדיר באליפות. לקראת עונת 2019 חתם על חוזה לשנתיים בקבוצת יונדאי מוטורספורט. בכל עונה ייקח חלק בשישה מרוצים, כשהוא חולק את הרכב עם דני סורדו, שיתחרה בשאר המרוצים.

### אליפות העולם למכוניות תיור

לב בסיטרואן בסבב ה-WTCC ביפן, 2014
לאחר הפרישה מאליפות הראלי העולמית הצטרף לב לקבוצת סיטרואן שהצטרפה לאליפות העולם למכוניות תיור (WTCC). בעונת 2014 הוא ניצח בשני מרוצים והגיע לפודיום בשישה מרוצים נוספים. את העונה הוא סיים במקום השלישי.

### מרוץ פייקס פיק

ביוני 2013 השתתף לב במרוץ פייקס פיק (Pikes Peak) בקולורדו. לייב נהג בפז'ו 208 T16 וקבע שיא מסלול חדש - 8.13:87 דקות

### ראלי קרוס

ביולי 2012 השתתף לב בתחרות הראלי-קרוס שנערכה כחלק מסבב ה-X Games שהתקיים בלוס אנג'לס ואף זכה במדליית הזהב בתחרות. בספטמבר 2013 השתתף לב בתחרות במסגרת סבב אליפות הראלי-קרוס האירופאית (European Rallycross Championship), אך לא הצליח להעפיל לגמר לאחר שסיים במקום הרביעי בשלב חצי הגמר. בעונת 2016 השתתף באופן מלא באליפות העולם כחלק מקבוצת פז'ו-האנסן, כשהוא נוהג בפיג'ו 208 WRX (ר"ת של World Rally Cross). במירוץ הבכורה סיים במקום החמישי ובמירוץ בבלגיה, שהיה השלישי בעונה השיג פודיום ראשון כשסיים במקום השני. בהמשך העונה הגיע עוד פעמיים לפודיום ובמירוץ שהתקיים בלטביה השיג ניצחון ראשון באליפות. את העונה סיים במקום החמישי בדרוג הנהגים.

### אקסטרים אי

בדצמבר 2020 הצטרף כנהג לקבוצת X44, שהקים לואיס המילטון, המתחרה באליפות האקסטרים אי.

סגנון נהיגה
-----------

סבאסטיאן לייב, פטר סולברג ומרקו מרטין עומדים מאחורי הסגנון החדשני של הנהיגה שפותח בתחילת שנות האלפיים ומונהג מאז ועד היום בקרב נהגי הראלי בעולם. עיקרה של צורת הנהיגה הוא בשימוש מוגבר בבלמים והתמקדות באחיזה של הרכב כדי לחסוך בזמן שהיה יכול להתבזבז בהחלקות מיותרות. אמנם סגנון זה הוא פחות ראוותני ביסודו ופחות מלהיב את הקהל אבל הוא התגלה כמהיר יותר.

חייו הפרטיים
------------

לבּ נשוי לסברין, המשמשת לעיתים כנווטת של לב. לזוג יש בת, ולנטיין ׁ(נולדה בנובמבר 2007) והם מתגוררים בלוזאן, שווייץ.

במאי 2009 הוענק לסבסטיאן לב אות לגיון הכבוד.

תוצאות מרוצים לפי עונה
----------------------

### אליפות העולם בראלי

| שנה | קבוצה | רכב | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | Equipe de France FFSA | סיטרואן סקסו | מונקומונקו | שוודיהשוודיה | קניהקניה | פורטוגלפורטוגל | ספרדספרדפרש | צרפתצרפת19 | ארגנטינהארגנטינה | יווןיוון | ניו זילנדניו זילנד | פינלנדפינלנד | הרפובליקה העממית של סיןהרפובליקה העממית של סין | איטליהאיטליה21 | אוסטרליהאוסטרליה | בריטניהבריטניה |  |  | - | 0 |
| 2000 | סבסטיאן לב | סיטרואן סקסו | מונקומונקו | שוודיהשוודיה | קניהקניה | פורטוגלפורטוגל | ספרדספרד | ארגנטינהארגנטינה | יווןיוון | ניו זילנדניו זילנד | פינלנדפינלנדפרש | קפריסיןקפריסין |  |  |  | בריטניהבריטניה38 |  |  | - | 0 |
| Equipe de France FFSA | טויוטה קורולה WRC |  |  |  |  |  |  |  |  |  |  | צרפתצרפת9 | איטליהאיטליה10 | אוסטרליהאוסטרליה |  |  |  |
| 2001 | סבסטיאן לב | סיטרואן סקסו | מונקומונקו15 | שוודיהשוודיהפרש | פורטוגלפורטוגל |  |  |  |  |  |  |  |  |  |  |  |  |  | 14 | 6 |
| סיטרואן סקסו VTS S1600 |  |  |  | ספרדספרד15 | ארגנטינהארגנטינה | קפריסיןקפריסין | יווןיוון19 | קניהקניה | פינלנדפינלנד28 | ניו זילנדניו זילנד |  | צרפתצרפת13 | אוסטרליהאוסטרליה | בריטניהבריטניה15 |  |  |
| Automobiles Citroën | סיטרואן קסארה WRC |  |  |  |  |  |  |  |  |  |  | איטליהאיטליה2 |  |  |  |  |  |
| 2002 | Automobiles Citroën | סיטרואן קסארה WRC | מונקומונקו2 | שוודיהשוודיה17 | צרפתצרפת | ספרדספרדפרש | קפריסיןקפריסין | ארגנטינהארגנטינה | יווןיוון7 | קניהקניה5 | פינלנדפינלנד10 | גרמניהגרמניה1 | איטליהאיטליה | ניו זילנדניו זילנד |  | בריטניהבריטניהפרש |  |  | 10 | 18 |
| Piedrafita Sport |  |  |  |  |  |  |  |  |  |  |  |  | אוסטרליהאוסטרליה7 |  |  |  |
| 2003 | סיטרואן טוטאל | סיטרואן קסארה WRC | מונקומונקו1 | שוודיהשוודיה7 | טורקיהטורקיהפרש | ניו זילנדניו זילנד4 | ארגנטינהארגנטינהפרש | יווןיווןפרש | קפריסיןקפריסין3 | גרמניהגרמניה1 | פינלנדפינלנד5 | אוסטרליהאוסטרליה2 | איטליהאיטליה1 | צרפתצרפת13 | ספרדספרד2 | בריטניהבריטניה2 |  |  | **2** | **71** |
| 2004 | סיטרואן טוטאל | סיטרואן קסארה WRC | מונקומונקו1 | שוודיהשוודיה1 | מקסיקומקסיקופרש | ניו זילנדניו זילנד4 | קפריסיןקפריסין1 | יווןיוון2 | טורקיהטורקיה1 | ארגנטינהארגנטינה2 | פינלנדפינלנד4 | גרמניהגרמניה1 | יפןיפן2 | בריטניהבריטניה2 | איטליהאיטליה2 | צרפתצרפת2 | ספרדספרדפרש | אוסטרליהאוסטרליה1 | **1** | **118** |
| 2005 | סיטרואן טוטאל | סיטרואן קסארה WRC | מונקומונקו1 | שוודיהשוודיהפרש | מקסיקומקסיקו4 | ניו זילנדניו זילנד1 | איטליהאיטליה1 | קפריסיןקפריסין1 | טורקיהטורקיה1 | יווןיוון1 | ארגנטינהארגנטינה1 | פינלנדפינלנד2 | גרמניהגרמניה1 | בריטניהבריטניה3 | יפןיפן2 | צרפתצרפת1 | ספרדספרד1 | אוסטרליהאוסטרליהפרש | **1** | **127** |
| 2006 | קרונוס טוטאל סיטרואן | סיטרואן קסארה WRC | מונקומונקו2 | שוודיהשוודיה2 | מקסיקומקסיקו1 | ספרדספרד1 | צרפתצרפת1 | ארגנטינהארגנטינה1 | איטליהאיטליה1 | יווןיוון2 | גרמניהגרמניה1 | פינלנדפינלנד2 | יפןיפן1 | קפריסיןקפריסין1 | טורקיהטורקיה | אוסטרליהאוסטרליה | ניו זילנדניו זילנד | בריטניהבריטניה | **1** | **112** |
| 2007 | סיטרואן טוטאל | סיטרואן C4 WRC | מונקומונקו1 | שוודיהשוודיה2 | נורווגיהנורווגיה14 | מקסיקומקסיקו1 | פורטוגלפורטוגל1 | ארגנטינהארגנטינה1 | איטליהאיטליהפרש | יווןיוון2 | פינלנדפינלנד3 | גרמניהגרמניה1 | ניו זילנדניו זילנד2 | ספרדספרד1 | צרפתצרפת1 | יפןיפןפרש | אירלנדאירלנד1 | בריטניהבריטניה3 | **1** | **116** |
| 2008 | סיטרואן טוטאל | סיטרואן C4 WRC | מונקומונקו1 | שוודיהשוודיהפרש | מקסיקומקסיקו1 | ארגנטינהארגנטינה1 | ירדןירדן10 | איטליהאיטליה1 | יווןיוון1 | טורקיהטורקיה3 | פינלנדפינלנד1 | גרמניהגרמניה1 | ניו זילנדניו זילנד1 | ספרדספרד1 | צרפתצרפת1 | יפןיפן3 | בריטניהבריטניה1 |  | **1** | **122** |
| 2009 | סיטרואן טוטאל | סיטרואן C4 WRC | אירלנדאירלנד1 | נורווגיהנורווגיה1 | קפריסיןקפריסין1 | פורטוגלפורטוגל1 | ארגנטינהארגנטינה1 | איטליהאיטליה4 | יווןיווןפרש | פוליןפולין7 | פינלנדפינלנד2 | אוסטרליהאוסטרליה2 | ספרדספרד1 | בריטניהבריטניה1 |  |  |  |  | **1** | **93** |
| 2010 | סיטרואן טוטאל | סיטרואן C4 WRC | שוודיהשוודיה2 | מקסיקומקסיקו1 | ירדןירדן1 | טורקיהטורקיה1 | ניו זילנדניו זילנד3 | פורטוגלפורטוגל2 | בולגריהבולגריה1 | פינלנדפינלנד3 | גרמניהגרמניה1 | יפןיפן5 | צרפתצרפת1 | ספרדספרד1 | בריטניהבריטניה1 |  |  |  | **1** | **276** |
| 2011 | סיטרואן טוטאל | סיטרואן DS3 WRC | שוודיהשוודיה6 | מקסיקומקסיקו1 | פורטוגלפורטוגל2 | ירדןירדן3 | איטליהאיטליה1 | ארגנטינהארגנטינה1 | יווןיוון2 | פינלנדפינלנד1 | גרמניהגרמניה2 | אוסטרליהאוסטרליה10 | צרפתצרפתפרש | ספרדספרד1 | בריטניהבריטניהפרש |  |  |  | **1** | **222** |
| 2012 | סיטרואן טוטאל | סיטרואן DS3 WRC | מונקומונקו1 | שוודיהשוודיה6 | מקסיקומקסיקו1 | פורטוגלפורטוגלפרש | ארגנטינהארגנטינה1 | יווןיוון1 | ניו זילנדניו זילנד1 | פינלנדפינלנד1 | גרמניהגרמניה1 | בריטניהבריטניה2 | צרפתצרפת1 | איטליהאיטליהפרש | ספרדספרד1 |  |  |  | **1** | **270** |
| 2013 | סיטרואן טוטאל אבו דאבי | סיטרואן DS3 WRC | מונקומונקו1 | שוודיהשוודיה2 | מקסיקומקסיקו | פורטוגלפורטוגל | ארגנטינהארגנטינה1 | יווןיוון | איטליהאיטליה | פינלנדפינלנד | גרמניהגרמניה | אוסטרליהאוסטרליה | צרפתצרפתפרש | ספרדספרד | בריטניהבריטניה |  |  |  | 8 | 68 |
| 2015 | סיטרואן טוטאל אבו דאבי | סיטרואן DS3 WRC | מונקומונקו8 | שוודיהשוודיה | מקסיקומקסיקו | ארגנטינהארגנטינה | פורטוגלפורטוגל | איטליהאיטליה | פוליןפולין | פינלנדפינלנד | גרמניהגרמניה | אוסטרליהאוסטרליה | צרפתצרפת | ספרדספרד | בריטניהבריטניה |  |  |  | 15 | 6 |
| 2018 | סיטרואן טוטאל אבו דאבי | סיטרואן C3 WRC | מונקומונקו | שוודיהשוודיה | מקסיקומקסיקו5 | צרפתצרפת14 | ארגנטינהארגנטינה | פורטוגלפורטוגל | איטליהאיטליה | פינלנדפינלנד | גרמניהגרמניה | טורקיהטורקיה | ספרדספרד1 | בריטניהבריטניה | אוסטרליהאוסטרליה |  |  |  | 13 | 43 |
| 2019 | יונדאי מוטורספורט | יונדאי i20 WRC | מונקומונקו4 | שוודיהשוודיה7 | מקסיקומקסיקו | צרפתצרפת8 | ארגנטינהארגנטינה | צ'ילהצ'ילה3 | פורטוגלפורטוגלפרש | איטליהאיטליה | פינלנדפינלנד | גרמניהגרמניה | טורקיהטורקיה | בריטניהבריטניה | ספרדספרד4 | אוסטרליהאוסטרליה |  |  | 6 | 39 |
| 2020 | יונדאי מוטורספורט | יונדאי i20 WRC | מונקומונקו6 | שוודיהשוודיה | מקסיקומקסיקו | ארגנטינהארגנטינה | פורטוגלפורטוגל | איטליהאיטליה | קניהקניה | פינלנדפינלנד | ניו זילנדניו זילנד | טורקיהטורקיה | גרמניהגרמניה | בריטניהבריטניה | יפןיפן |  |  |  | 6 | 8 |

1. ↑  העונה טרם הסתיימה

### אליפות העולם למכוניות תיור

| שנה | קבוצה | מכונית | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | סיטרואן טוטאל WTCC | סיטרואן C אליזה WTCC | *מרוקומרוקו1*2 | מרוקומרוקו21 | צרפתצרפת12 | צרפתצרפת26 | הונגריההונגריה17 | הונגריההונגריה29 | *סלובקיהסלובקיה1*1 | סלובקיהסלובקיה2C | אוסטריהאוסטריה14 | אוסטריהאוסטריה27 | רוסיהרוסיה13 | רוסיהרוסיה25 | בלגיהבלגיה13 | בלגיהבלגיה25 | ארגנטינהארגנטינה14 | ארגנטינהארגנטינה26 | הרפובליקה העממית של סיןהרפובליקה העממית של סין15 | הרפובליקה העממית של סיןהרפובליקה העממית של סין23 | הרפובליקה העממית של סיןהרפובליקה העממית של סין14 | הרפובליקה העממית של סיןהרפובליקה העממית של סין212 | יפןיפן13 | יפןיפן27 | מקאומקאו16 | מקאומקאו26 | **3** | **295** |
| 2015 | סיטרואן טוטאל WTCC | סיטרואן C אליזה WTCC | ארגנטינהארגנטינה13 | ארגנטינהארגנטינה21 | מרוקומרוקו13 | מרוקומרוקו22 | הונגריההונגריה16 | הונגריההונגריה25 | גרמניהגרמניה12 | גרמניהגרמניה25 | רוסיהרוסיה19 | רוסיהרוסיה27 | סלובקיהסלובקיה13 | *סלובקיהסלובקיה2*1 | ***צרפתצרפת1***1 | צרפתצרפת2פרש | פורטוגלפורטוגל12 | פורטוגלפורטוגל215 | יפןיפן16 | יפןיפן24 | הרפובליקה העממית של סיןהרפובליקה העממית של סין13 | הרפובליקה העממית של סיןהרפובליקה העממית של סין24 | תאילנדתאילנד12 | תאילנדתאילנד21 | קטר (מדינה)קטר (מדינה)14 | קטר (מדינה)קטר (מדינה)24 | **3** | **356** |

### אליפות העולם בראלי-קרוס

| שנה | קבוצה | רכב | 1 | 2 | 3 | 4 | 5 | 6 | 7 | 8 | 9 | 10 | 11 | 12 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | פז'ו | פז'ו 208 | פורטוגלפורטוגל5 | גרמניהגרמניה10 | בלגיהבלגיה2 | בריטניהבריטניה10 | נורווגיהנורווגיה5 | שוודיהשוודיה2 | קנדהקנדה9 | צרפתצרפת3 | ברזילברזיל8 | לטביהלטביה1 | גרמניהגרמניה9 | ארגנטינהארגנטינה8 | 5 | 209 |
| 2017 | פז'ו | פז'ו 208 | ספרדספרד14 | פורטוגלפורטוגל2 | גרמניהגרמניה5 | בלגיהבלגיה7 | בריטניהבריטניה4 | נורווגיהנורווגיה3 | שוודיהשוודיה3 | קנדהקנדה3 | צרפתצרפת2 | לטביהלטביה3 | גרמניהגרמניה11 | דרום אפריקהדרום אפריקה10 | 4 | 214 |
| 2018 | פז'ו | פז'ו 208 | ספרדספרד2 | פורטוגלפורטוגל2 | בלגיהבלגיה1 | בריטניהבריטניה3 | נורווגיהנורווגיה8 | שוודיהשוודיה9 | קנדהקנדה3 | צרפתצרפת | לטביהלטביה | ארצות הבריתארצות הברית | גרמניהגרמניה | דרום אפריקהדרום אפריקה | 2 | 140 |

קישורים חיצוניים
----------------

ויקישיתוף מדיה וקבצים בנושא **סבסטיאן לב** בוויקישיתוף
* 

* אתר האינטרנט הרשמי של סבסטיאן לב (בצרפתית ובאנגלית)
* סבסטיאן לב, ברשת החברתית אקס (טוויטר)

* סבסטיאן לב, באתר DriverDB לנהגי מרוצים
* סבסטיאן לב, באתר אנציקלופדיה בריטניקה (באנגלית)

הערות שוליים
------------

1. ↑  WRC Rally Spain: Loeb takes dramatic win as Ogier grabs points lead, Autosport, 28 October 2018
2. ↑  Sebastien Loeb seals six-round 2019 WRC deal with Hyundai, Autosport, 13 December 2018
3. ↑  ניר בן טובים, ניר בן-טובים‏, סיטרואן וסבסטיאן לואב יתחרו באליפות התיור העולמית, באתר וואלה!‏, 26 ביוני 2013
4. ↑  ניר בן טובים, ניר בן-טובים‏, צפו: אלוף הראלי כובש את המסלול המרתק בעולם, באתר וואלה!‏, 4 ביולי 2013
5. ↑  X Games: Sebastien Loeb rallies to X Games victory, ‏Redbull, ‏2 ביולי 2012
6. ↑  Sebastien Loeb fails to reach ERC Round 7 final, ‏ESPN, ‏3 בספטמבר 2013
7. ↑  Lewis Hamilton's Extreme E team hires Sebastien Loeb and Cristina Gutierrez, BBC, 11 December 2020

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14423304r (data)
* GND: 143049631
* ISNI: 0000 0001 2133 0242
* LCCN: n2011011487
* LNB: 000263398
* MusicBrainz: 41a907f5-8a06-4e1b-8a39-3558df40d7d6
* RERO: 02-A023794228
* SUDOC: 084283491
* VIAF: 51906431
* WorldCat: lccn-n2011011487

 |